Majid Michel

**Majid Michel** (born 22 September 1980) be Ghanain actor, model, television personality, evangelist, den humanitarian. E get nomination for *Best Actor for Leading Role* for Africa Movie Academy Awards insyd 2009, 2010, 2011, 2012, 2014 den 2017. E finally win de award for 2012 after three times nomination back-to-back.
## Early life

Dem born Michel for Cantonments, one suburb for Ghana ein capital Accra insyd. Ein poppie be Lebanese wey ein mommie be Ghanaian, e grow for Accra plus ein nine siblings. E go St. Theresa Primary School, den later e go Mfantsipim School, de same school wey actor den director Van Vicker go, den de former United Nations Secretary-General Kofi Annan too. For secondary school insyd, Michel dey actor for theatre den e join the school's Drama Club. As e dey part of de Club, e win Best Actor Award for one performance wey dem do for Emancipation Day for Cape Coast, Ghana.
## Career

Before Majid become professional actor, e work as model. For 2017 interview with *Star FM Ghana,* Majid talk say e no get  dey role for the first film wey e audition for sake of im performance no good, but ein "passion for acting" wey make am continue for  de film   industry. Ein first main role be for de popular TV serial drama, *Things We Do for Love,* where e play young Lebanese wey dey work for hotel. E get ein  first movie, *Divine Love,* where e be main guy, beside Jackie Aygemang den Van Vicker wey play supporting role. *Divine Love* do well den make Majid Michel, Jackie Agyemang, den Van Vicker popular for Ghana. For 2008, Majid star for lead role for drama*, Agony of the Christ,* wey get seven nomination for Africa Movie Academy Awards for 2009, including Majid for Best Actor. For October 2017, Majid talk say e dey get at least $15,000 pay wey he earn as much as $35,000 for one film. Also, for 2017 October insyd, Majid wey be born-again Christian talk for radio interview say sake of ein religious belief, e no go do roles wey need am to kiss for set again.

**Nollywood breakthru den success**

Michel be  one of de Ghanaain actors wey start film industry during time wey Nigerian director Frank Rajah Arase come join hand plus de Ghanaian director Abdul Salam Mumuni from Venus Films. Dis partnership carry Ghanaain actors enter main Nollywood den give some of dem level wey fit match Nigerian actors. Films wey Michel act under dis deal include: *Crime to Christ* (2007), *Agony of Christ* (2008), *Heart of Men* (2009), *The Game* (2010), den *Who Loves Me?* (2010) den odas.

De first time wey Majid act for Nollywood be 2009 romantic drama, *Emerald*, where e play main role plus Genevieve Nnaji. Some critics praise Majid ein performance den chemistry plus Nnaji, but de film get mix take but mostly negative reviews. On the other hand, *Silent Scandals* (2009) get better reviews for production deb Majid ein Michel acting.

For 2009, Michel star for Nigerian drama, *Guilty Pleasures,* wey get mostly good reviews including Michel acting.

For 2010, e star third time plus Genevieve Nnaji in *Bursting Out*, Nollywood drama wey get mix reviews.

Michel talk well well about Nnaji, say na ein wey teach am how to act.

E  make headline sometimes for  interview wey e talk say Ghana no get film industry.

For end of 2010, dem report say Majid dey take break for Nollywood secof some Nigerian actors dey threat am say e dey steal demma  roles.

E come back Ghana and act for some films like *4 Play* (2010) den *4 Play Reloaded* (2011).

For 2012, e star for war film *Somewhere in Africa* as tyrant. Though the film no do too  well for critics, Michel receive plenty praise den  win Africa Movie Academy Award first time.

This success for *Somewhere in Africa* bring back ein Nollywood career. For 2014, e co-star for blockbuster *30 Days in Atlanta* and e make Nigerian Cinema Exhibition Coalition list as one of the highest box office draws of 2014.

Other films for 2014 wey Michel act include *Forgetting June* wey get mostly negative reviews den *Knocking on Heaven's Door* den *Being Mrs Elliot*, wey both do well commercially den critically.

## Personal life
Majid Michel  marry wey e get three children. For 19 November 2015, e talk say  ein wife wey dey plus am for de past 10 years be de reason wey e dey successful. E dey give God  respect pass all. For that same year, e renew him marriage vows.

Majid be born-again Christian. For 4 October 2016, na e dey guest pastor for one church where e preach word den dey perform deliverance for people. For interview with Joy F.M for Ghana, Majid talk say ein new spiritual life na "genuine and inspired by the Bible". For 1 April 2017, e talk say as e dey closer to God, e don dey lose some of ein friendsi. E add say ein new friends na those wey God show am vision about dem. For 2017 Easter sermon, Majid summarize de whole reason wey Christ die as to "destroy racism, hate, envy, jealousy, pride, war, and demonic power with grace filled life". For October 2017, Majid talk say God use am do miracles for people.

For masturbation, Majid talk say e be sin for God. E add say everybody for dis life go do am at least once. E also talk say e be victim before, but e dey advise youth make dem stop.

During social media talk with Freeze, Majid no agree with Freeze for de matter of tithing. Majid talk say tithing no be Old Testament thing. E talk say tithe na to dey help church take care of poor people.

## Filmography

* *Things We Do For Love* (2003-2016)
* *Chelsea* (2010) as Sylvester
* *Agony of Christ* (2008)
* *Somewhere in Africa* (2011) as General Mumbasa/Frank
* *Shakira* (2009) as Richie
* *Make a Move* (2009)
* *Evil Doctor's Do*
* *The Game* (2010) as Teddy Elbert
* *Bursting Out* (2010) as Tyrone
* *4 Play* (2010) as Alvin
* *4 Play Reloaded* (2010) as Alvin
* *A Sting in a Tale* (2009) as Nii Aryee
* *Silent Scandals* (2009) as Neto
* *Passion of the Soul* (2008) as Joe
* *Crime to Christ* (2005) as Sammy
* *Royal Battle* (2007)
* *Divine Love* (2004) as Maxwell Darkho
* *Gangster*
* *Guilty Pleasure* (2009)
* *Tears of a Womanhood* (2009) as Dennis
* *St. Michael*
* *Shattered Mirror* (2012) as Chinanza
* *Save the Prince* (2009) as Prince
* *The Beast* (2010) as Harry
* *Royal Madness* (2009) as Prince
* *Her Excellency*
* *Reason to Kill* (2011) as Benny
* *Blood of Fire*
* *Final Crisis*
* *Captain*
* *Under the Sky*
* *The Three Widows*
* *Professional Lady*
* *House of Gold* (2013) as Freddie Dan Ansah
* *Nation Under Siege* (2013)
* *Forgetting June*
* *Matters Arising* (2014)
* *Knocking on Heaven's Door* (2014)
* *Being Mrs Elliot* (2014)
* *30 Days in Atlanta* (2014) as Lekki Gardens MD
* *Brother's Keeper* (2014)
* *Champagne* (2014)
* *Road to Yesterday* (2015) with Genevieve Nnaji and Deyemi Okanlawon
* *Bishop Jerry* (2015)
* *Amuma* (2015)
* *The Department* (2015)
* *The Mad Man I Love* (2015)
* *Shattered Lives* (2016)
* *Yolo*
* *Deepest Cut* (2018)
* *Just a Night* (2018)
* *My Husband's Diary* (2018)
* *River Hotel* (2019-2020)

## References


## External links

*  at IMDb
* Majid Michel on Twitter